Rooi-oogeffek

Die rooi-oogeffek in fotografie is die algemene voorkoms van rooi pupille in kleurfoto's van oë. Dit kom voor wanneer 'n fotografiese flits by swak beligting of snags gebruik word. 

Wanneer 'n flits deur die oë gaan en aan die agterkant van die oog terugspring, veroorsaak dit 'n rooi refleks in 'n beeld, wat die onderwerp se oë rooi maak. Die skakering word meestal veroorsaak deur 'n hoë konsentrasie bloed in die choroïed. Die effek kan ook beïnvloed word deur die nabyheid van die flits en kameralens. 

By kinders kan 'n ander kleur rooi refleks, soos wit of geel, 'n siekte aandui. By diere kan 'n soortgelyke effek veroorsaak dat hul oë se kleure in foto's verander.

Kategorie:Fotografie